พลังงานเปิดรับฟังความเห็นแผนพีดีพีรอบ 2
ก.พลังงาน เปิดรับฟังความเห็นประชาชนในร่างแผนพีดีพี 2010 เป็นครั้งที่ 2 ก่อนนำผลสรุปเข้าที่ประชุม กพช. 12 มี.ค.นี้
8 มี.ค. 2553

ก.พลังงาน เปิดรับฟังความเห็นประชาชนในร่างแผนพีดีพี 2010 เป็นครั้งที่ 2 ก่อนนำผลสรุปเข้าที่ประชุม กพช. 12 มี.ค.นี้
กระทรวงพลังงานเปิดสัมมนารับฟังความคิดเห็นครั้งที่ 2 สำหรับร่างแผนพัฒนากำลังผลิตไฟฟ้าของประเทศไทย พ.ศ. 2553 - 2573 (พีดีพี 2010) เพื่อเปิดโอกาสให้ประชาชนมีส่วนร่วมแสดงความเห็น หลังจากนี้จะนำเสนอรายละเอียดเข้าที่ประชุมคณะกรรมการนโยบายพลังงานแห่งชาติในวันที่ 12 มี.ค.
เบื้องต้นแผนพีดีพี กำหนดไว้ว่า การจัดหาไฟฟ้าในระยะ 20 ปีข้างหน้า จะมีกำลังการผลิตไฟฟ้าใหม่เพิ่มขึ้น 54,625 เมกะวัตต์ เพื่อรองรับการใช้ไฟฟ้าที่เพิ่มสูงขึ้น ประกอบด้วย โครงการรับซื้อไฟฟ้าจากพลังงานหมุนเวียนจำนวน 5,242 เมกะวัตต์ โครงการรับซื้อไฟฟ้าจากเอสพีพี (โรงไฟฟ้าขนาดเล็ก) 6,844 เมกะวัตต์ การรับซื้อไฟฟ้าจากต่างประเทศ 11,669 เมกะวัตต์ โครงการโรงไฟฟ้าพลังความร้อนร่วม 15,870 เมกะวัตต์ โครงการโรงไฟฟ้านิวเคลียร์ 5,000 เมกะวัตต์ และโครงการโรงไฟฟ้าถ่านหิน 10,000 เมกะวัตต์